Document ID: 32001D0639

Απόφαση της Επιτροπής
της 2ας Αυγούστου 2001
για την τροποποίηση της απόφασης 93/693/ΕΚ όσον αφορά τον κατάλογο των κέντρων συλλογής σπέρματος τα οποία έχουν εγκριθεί για την εξαγωγή σπέρματος οικόσιτων βοοειδών στην Κοινότητα από τρίτες χώρες
[κοινοποιηθείσα υπό τον αριθμό Ε(2001) 2454]
(Κείμενο που παρουσιάζει ενδιαφέρον για τον ΕΟΧ)
(2001/639/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και τις εισαγωγές σπέρματος οικόσιτων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,
Εκτιμώντας τα ακόλουθα:
(1) Οι αρμόδιες κτηνιατρικές υπηρεσίες της Ουγγαρίας διαβίβασαν αίτημα το οποίο αφορά την προσθήκη στον κατάλογο, ο οποίος έχει καταρτιστεί με την απόφαση 93/693/ΕΚ της Επιτροπής(2), όπως τροποποιήθηκε τελευταία από την απόφαση 2001/104/ΕΚ(3), των κέντρων συλλογής σπέρματος τα οποία έχουν εγκριθεί επισήμως για την εξαγωγή σπέρματος οικόσιτων βοοειδών από την Ουγγαρία στην Κοινότητα.
(2) Η Επιτροπή έλαβε από την Ουγγαρία εγγυήσεις όσον αφορά την τήρηση των απαιτήσεων που προβλέπονται στο άρθρο 9 της οδηγίας 88/407/ΕΟΚ.
(3) Οι αρμόδιες κτηνιατρικές υπηρεσίες του Καναδά και της Πολωνίας διαβίβασαν αιτήματα που αφορούν αλλαγές στις διευθύνσεις των ήδη εγκεκριμένων κέντρων.
(4) Ως εκ τούτου η απόφαση 93/693/ΕΟΚ πρέπει να τροποποιηθεί αναλόγως.
(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 93/693/ΕΚ τροποποιείται ως εξής:
1. Η ακόλουθη γραμμή προστίθεται σε εκείνες που αφορούν τα ουγγρικά κέντρα: ΘΕΣΗ ΠΙΝΑΚΑ "
2. Η γραμμή που αφορά το καναδικό κέντρο με αριθμό έγκρισης CA 094 αντικαθίσταται από την ακόλουθη: ΘΕΣΗ ΠΙΝΑΚΑ "
3. Η γραμμή που αφορά το πολωνικό κέντρο με αριθμό έγκρισης 2-AI-PL αντικαθίσταται από την ακόλουθη: ΘΕΣΗ ΠΙΝΑΚΑ "
Άρθρο 2
Η παρούσα απόφαση απευθύνεται σε όλα τα κράτη μέλη.
Βρυξέλλες, 2 Αυγούστου 2001.

Labels: 7
3
5
6